Diari Oficial de la Generalitat Valenciana


Sumari del DOGV 3513, del 09-06-1999 (1999/5392)

ORDRE de 31 de maig de 1999, de la Conselleria d'Economia, Hisenda i Administració Pública, per la qual es requereix al personal que ha superat els cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, perquè acrediten estar en possessió del títol exigit en el respectiu grup de titulació i sector d'administració.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3513

Data del DOGV
:   09-06-1999

Secció del DOGV
:   I. DISPOSICIONS GENERALS

Número del document
:   1999/5392


Organisme emissor
:   Conselleria d'Economia, Hisenda i Administració Pública

Tipus de document
:   Ordre

ORDRE de 31 de maig de 1999, de la Conselleria d'Economia, Hisenda i Administració Pública, per la qual es requereix al personal que ha superat els cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, perquè acrediten estar en possessió del títol exigit en el respectiu grup de titulació i sector d'administració. [1999/5392]
  
Una vegada acabats els processos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa en cadascun dels grups de titulació i sector de l'administració, fetes públiques les relacions del personal que han sigut declarats aptes en les proves selectives previstes en les convocatòries dels cursos.
  
Atés el que disposa l'article 8 la Llei 1/1996, de 26 d'abril de la Generalitat Valenciana d'Adaptació del Règim Jurídic del Personal de la Generalitat Valenciana a la naturalesa dels llocs que ocupa, en relació amb l'acreditació d'estar en possessió del títol requerit en el grup de titulació respectiu.
  
ORDENE
  
Primer
  
El personal laboral que ha superat els cursos d'adaptació o els funcionaris de carrera que han sol·licitat adquirir la condició de personal laboral, llevat d'aquells que tinguen acreditat en el Registre de Personal la titulació corresponent al grup i sector del llocs de treball, en el termini de deu dies hàbils comptats des de l'endemà de la publicació de la present ordre en el DOGV, hauran de presentar davant la seu de la Direcció General de Funció Pública, c/ Miquelet, núm. 5, de València, en la Conselleria d'Economia, Hisenda i Administració Pública, c/ Palau, núm. 14, en els Serveis Territorials de la Conselleria d'Economia, Hisenda i Administració Pública a Alacant, Castelló i València o en les oficines públiques a què fa referència l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, la fotocòpia compulsada de la titulació exigida per a poder ocupar el lloc de treball en el qual s'adquireix la condició de funcionari.
  
Segon
  
Els aspirants que dins del termini establit, i llevat dels casos de força major, no presenten la documentació acreditativa o d'aquesta es deduïra que manquen dels requisits exigits, no podran ser nomenats funcionaris o funcionàries de carrera, i si és el cas, personal laboral fix de la Generalitat Valenciana.
  
Tercer
  
El personal que ha superat els cursos d'adaptació i es troben en situació d'excedència, siga quina siga la causa, podrà sol·licitar el reingrés al servei actiu en el termini previst en el punt primer de la present ordre. En el cas que optara per romandre en idèntica situació de què gaudia també haurà de manifestar-ho en el termini previst en el punt primer de la present ordre, a fi de reconéixer-li la situació administrativa corresponent d'acord amb la Llei de la Funció Pública Valenciana.
  
Quart
  
Contra la present ordre, que és definitiva en la via administrativa, es podrà interposar recurs contenciós administratiu en el termini de dos mesos comptats des de l'endemà de la publicació davant la seu del Jutjat Contenciós Administratiu de la ciutat de València, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que dictà l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.
  
València, 31 maig 1999
  
El conseller d'Economia, Hisenda i Administració Pública,